અમેરિકાની ગુપ્તચર અેજન્સી સીઆઈઅેના પૂર્વ ડે. ડાયરેકટર મિશેલ મોરેલે બે વર્ષ પહેલાં તેમનાં પુસ્તકમાં લખ્યું હતું કે અલ કાયદા ફરી તેની રીતે ઊભું થઈ જશે. અને તેનાં લિસ્ટમાં અમેરિકા સૌથી આગળ રહેશે. ધ ગ્રેટ વોર ઓફ આર ટાઈમ બુકમાં તેમણે અલ કાયદાને ખતમ કરવાના બુશ અને ઓબામા તરફથી થતા પ્રયાસોનો ઉલ્લેખ કર્યો હતો. તેમણે પુસ્તકમાં લખ્યું હતું કે આપણે અલ કાયદાથી ડરવું જોઈઅે. અલ કાયદા ઈન ધ ઈન્ડિયન સબકોન્ટિનેટ અલ કાયદાનુું નવું સાથી સંગઠન છે. આ સંગઠનની રચના સપ્ટેમ્બર ૨૦૧૪માં થઈ હતી. અને તે પાકિસ્તાન આધારિત હોવાનું માનવામાં આવે છે.